Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - III osasto - Portugalia koskevat siirtymätoimenpiteet - 3 luku - Maatalous - VI jakso - Muut määräykset - 2 alajakso - Siemeniä ja kasveja koskevaan lainsäädäntöön liittyvät toimenpiteet - 344 artikla



Virallinen lehti nro L 302 , 15/11/1985 s. 0124



Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - III osasto - Portugalia koskevat siirtymätoimenpiteet - 3 luku - Maatalous - VI jakso - Muut määräykset - 2 alajakso - Siemeniä ja kasveja koskevaan lainsäädäntöön liittyvät toimenpiteet - 344 artikla 1. Portugalin tasavalta saa lykätä seuraavien direktiivien soveltamista alueellaan seuraavan aikataulun mukaisesti: a) seuraavien direktiivien soveltamista enintään 31 päivään joulukuuta 1988: - rehukasvien siementen pitämisestä kaupan annettu direktiivi 66/401/ETY, lajien Lolium multiflorum lam., Lolium perenne L. ja Vicia Sativa L. osalta; - viljakasvien siementen pitämisestä kaupan annettu direktiivi 66/402/ETY, lajien Hordeum vulgare L., Oryza Sativa L., Triticum Aestivum L., emend. Fiori ja Pool. Triticum Durum Desf. ja Zea maïs L. osalta; - viljelykasvilajien yleisestä lajikeluettelosta annettu direktiivi 70/457/ETY, edeltävissä luetelmakohdissa tarkoitettujen viljelykasvilajien osalta; b) seuraavien direktiivien soveltamista enintään 31 päivään joulukuuta 1990 asti: - juurikkaiden siementen pitämisestä kaupan annettu direktiivi 66/400/ETY, - direktiivi 66/401/ETY, muiden kuin a alakohdan ensimmäisessä luetelmakohdassa tarkoitettujen lajien osalta, - direktiivi 66/402/ETY, muiden kuin a alakohdan toisessa luetelmakohdassa tarkoitettujen lajien osalta, - siemenperunoiden pitämisestä kaupan annettu direktiivi 66/403/ETY, - metsänviljelyaineiston pitämisestä kaupan annettu direktiivi 66/404/ETY, - viiniköynnösten kasvullisen lisäysaineiston pitämisestä kaupan annettu direktiivi 69/208/ETY, - öljy- ja kuitukasvien siementen pitämisestä kaupan annettu direktiivi 68/193/ETY, - direktiivi 70/457/ETY, muiden lajien kuin a alakohdan kolmannessa alakohdassa tarkoitettujen lajikkeiden osalta, - vihannesten siementen pitämisestä kaupan annettu direktiivi 70/458/ETY, - yhteisössä kaupan pidetyn metsänviljelyaineiston ulkoisista laatuvaatimuksista annettu direktiivi 71/161/ETY. 2. Portugalin tasavalta: a) ryhtyy kaikkiin tarvittaviin toimiin noudattaakseen asteittain 1 kohdassa lueteltujen direktiivien säännöksiä, viimeistään mainitussa kohdassa tarkoitettujen määräaikojen täyttyessä; b) voi ennen 1 kohdassa tarkoitettujen määräaikojen päättymistä rajoittaa kokonaan tai osittain sellaisten lajikkeiden siementen tai lisäysaineiston saattamista markkinoille, joita saadaan saattaa markkinoille sen alueella. Mitä tulee direktiiveissä 70/457/ETY ja 70/458/ETY tarkoitettuihin lajikkeisiin, konferenssissa tiedoksi annetussa luettelossa olevia lajikkeita pidetään lajikkeina, joita saadaan saattaa markkinoille sen alueella 1 päivästä maaliskuuta 1986 alkaen. Sinä aikana, joka on myönnetty Portugalin tasavallalle edellä mainittujen kahden direktiivin noudattamiseksi, tämä laajentaa vuosittain kyseistä luetteloa varmistaakseen, että Portugalin markkinat avautuvat asteittain muille yleisissä luetteloissa oleville lajikkeille; c) vie nykyisten jäsenvaltioiden alueelle ainoastaan yhteisön määräysten mukaisia siemeniä ja lisäysaineistoa; d) määrää, että kolmansista maista tuotuja siemeniä ja lisäysaineistoa koskevat: - vastaavuuteen liittyvät yhteisön edellytykset ja - lajikkeiden osalta vähintään samat kaupan pitämisen rajoitukset kuin yleisissä luetteloissa olevia lajikkeita. 3. Edellä 1 kohdassa tarkoitettujen poikkeusten ollessa voimassa voidaan tiettyjen lajikkeiden siementen ja lisäysaineiston kaupan asteittaisesta vapauttamisesta Portugalin ja nykyisen yhteisön välillä päättää maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean menettelyn mukaisesti. Vapauttaminen koskee ensi sijassa siemeniä, joiden vastaavuudesta on ennen liittymistä tehty yhteisön päätös. Vapauttaminen koskee muita lajeja heti kun siihen näyttäisi olevan riittävät edellytykset.